stanford-oval/wikipedia huggingface dataset:
Tanssii tähtien kanssa (13. tuotantokausi)

| Tanssii tähtien kanssa 13>  tuotantokausi |
| --- | --- |
Alkuperämaa:   Suomi
Esittäminen
Verkko:  MTV3
Ensimmäinen esitys:  2020-09-055. syyskuuta 2020
Viimeinen esitys:  2020-12-055. joulukuuta 2020
Esitysten määrä:  14 + 1
Kaudet
 ← Edellinen 12. tuotantokausi Seuraava → 14. tuotantokausi
 Luettelo kilpailijoista
Tanssii tähtien kanssa -ohjelman kolmastoista tuotantokausi esitettiin MTV3-kanavalla syksyllä 2020 ja Mtv Palvelussa. Sarjassa julkisuuden henkilöt opettelevat tansseja ammattilaistanssijoiden opastuksella. Ohjelma perustuu formaattiin Dancing with the Stars.
Tuotantokausi alkoi tähtiparien esittelyjaksolla lauantaina 5. syyskuuta 2020 ensimmäisellä suoralla lähetyksellä seuraavana päivänä sunnuntaina 6. syyskuuta 2020. Ensimmäinen pari putosi kilpailusta toisessa suorassa lähetyksessä viikkoa myöhemmin. Aiemmista kausista poiketen tuotantokausi koostui ennätyksellisestä 14 jaksosta ja mukana oli kymmenen sijaan 12 tähtiparia. 14 jakson lisäksi kauden aikana esitettiin koostejakso täyden kympin tansseista sarjan historian aikana, koska semifinaali jouduttiin perumaan koronavirustartunnan vuoksi. Finaali oli kaksiosainen, ja kauden voitti Virpi Sarasvuo parinaan Sami Helenius.
Ohjelman juontajina jatkoivat Vappu Pimiä ja Mikko Leppilampi sekä tuomareina Jukka Haapalainen, Helena Ahti-Hallberg ja Jorma Uotinen. TTK-bändin johtajana jatkoi Sami Pitkämö laulusolisteina Johanna Försti ja Antti Koivula.
Kilpailijat

| Julkisuuden henkilö | Ammatti | Tanssinopettaja | Sijoitus |
| --- | --- | --- | --- |
| Touko Aalto | entinen poliitikko | Jutta Helenius | 1. pudonnut 13. syyskuuta 2020 |
| Kristiina Halttu | näyttelijä | Aleksi Seppänen | 2. pudonnut 20. syyskuuta 2020 |
| Minna Parikka | kenkäsuunnittelija | Matti Puro | 3. pudonnut  27. syyskuuta 2020</small |
| Shirly Karvinen | Miss Suomi | Jani Rasimus | 4. pudonnut  4. lokakuuta 2020 |
| Janina Fry | vaatesuunnittelija | Anssi Heikkilä | 5. pudonnut  11. lokakuuta 2020 |
| Jesse Markin | muusikko | Claudia Ketonen | 6. pudonnut  25. lokakuuta 2020</small |
| Sami Sykkö | toimittaja | Ansku Bergström | 7. pudonnut   8. marraskuuta 2020 |
| Jukka Hilden | Duudson | Katri Mäkinen | 8. pudonnut  15. marraskuuta 2020 |
| Niklas Hagman | jääkiekkoilija | Kia Lehmuskoski | Keskeytti kilpailun 29. marraskuuta 2020a |
| Jare Brand | muusikko | Saana Akiola | 3. sija 5. joulukuuta 2020 |
| Miisa Rotola-Pukkila | tubettaja | Marko Keränen | 2. sija 5. joulukuuta 2020 |
| Virpi Sarasvuo | entinen hiihtäjä | Sami Helenius | Voittaja 5. joulukuuta 2020 |
a Niklas Hagman sai koronavirustartunnan ja joutui keskeyttämään kilpailun.
Lähetykset

| # | Sisältö | Pudotettu pari | Pudotusuhassa | Paras pari | Katsojaluvut |
| --- | --- | --- | --- | --- | --- |
| 1. | Esittelyjakso | – | – | – | 439 000 |
| 2. | 1. suora lähetys | – | – | – | 884 000 |
| 3. | 2. suora lähetys | Touko & Jutta | Sami & Ansku, Jukka & Katri | Niklas & Kia | 952 000 |
| 4. | 3. suora lähetys | Kristiina & Aleksi | Minna & Matti | Jukka & Katri | 970 000 |
| 5. | 4. suora lähetys | Minna & Matti | Jare & Saana, Jesse & Claudia | Niklas & Kia | 1 003 000 |
| 6. | 5. suora lähetys | Shirly & Jani | Jesse & Claudia, Janina & Anssi | Niklas & Kia | 1 030 000 |
| 7. | 6. suora lähetys | Janina & Anssi | Miisa & Marko, Jesse & Claudia | Jukka & Katri | 970 000 |
| 8. | 7. suora lähetys | – | Miisa & Marko, Jare & Saana, Jesse & Claudia | Niklas & Kia | 1 023 000 |
| 9. | 8. suora lähetys | Jesse & Claudia | Sami & Ansku, Miisa & Marko | Niklas & Kia | 1 093 000 |
| 10. | 9. suora lähetys (Roosa nauha -lähetys) | – | – | – | 1 050 000 |
| 11. | 10. suora lähetys | Sami & Ansku | Virpi & Sami, Jukka & Katri | Niklas & Kia | 1 072 000 |
| 12. | 11. suora lähetys | Jukka & Katri | Miisa & Marko | Niklas & Kia | 1 036 000 |
| – | Koostejakso | Semifinaalilähetys peruttiin koronavirustartunnan vuoksi, ja tilalla esitettiin erikoisohjelma täyden kympin tansseista kautta aikojen, jossa tuomaristo arvioi esityksiä. | Semifinaalilähetys peruttiin koronavirustartunnan vuoksi, ja tilalla esitettiin erikoisohjelma täyden kympin tansseista kautta aikojen, jossa tuomaristo arvioi esityksiä. | Semifinaalilähetys peruttiin koronavirustartunnan vuoksi, ja tilalla esitettiin erikoisohjelma täyden kympin tansseista kautta aikojen, jossa tuomaristo arvioi esityksiä. | 667 000 |
| 13 | 12. suora lähetys | Finaalin ensimmäinen osa. | Finaalin ensimmäinen osa. | Finaalin ensimmäinen osa. | 1 019 000 |
| 14 | 13. suora lähetys | Finaalin toinen osa. Finaali esitettiin poikkeuksellisesti lauantaina 5. joulukuuta 2020 sunnuntain sijaan. Voittajapariksi kruunattiin Virpi & Sami, toiselle sijalle tulivat Miisa & Marko sekä kolmanneksi Jare & Saana.	Tuomareiden pisteet eivät vaikuttaneet lopputulokseen vaan voittajapari selvisi yleisöäänestyksellä. | Finaalin toinen osa. Finaali esitettiin poikkeuksellisesti lauantaina 5. joulukuuta 2020 sunnuntain sijaan. Voittajapariksi kruunattiin Virpi & Sami, toiselle sijalle tulivat Miisa & Marko sekä kolmanneksi Jare & Saana.	Tuomareiden pisteet eivät vaikuttaneet lopputulokseen vaan voittajapari selvisi yleisöäänestyksellä. | Finaalin toinen osa. Finaali esitettiin poikkeuksellisesti lauantaina 5. joulukuuta 2020 sunnuntain sijaan. Voittajapariksi kruunattiin Virpi & Sami, toiselle sijalle tulivat Miisa & Marko sekä kolmanneksi Jare & Saana.	Tuomareiden pisteet eivät vaikuttaneet lopputulokseen vaan voittajapari selvisi yleisöäänestyksellä. | 906 000 |
Paras pari tarkoittaa, että pari oli paras tuomari- ja yleisöäänten perusteella.
Pudotusuhassa tarkoittaa, että tuomaristo- ja yleisöäänten perusteella pari oli vaarassa pudota.
Pisteet

Taustavärit:
| Pari | Sijoitus | 1 | 2 | 1+2 | 3 | 4 | 5 | 6 | 7 | 8 | 7+8 | 9 | 10 | 9 + 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Virpi & Sami | 1. | 21 | 17 | 38 |  27 | 26 | 18 |  27 | 25 + 2 = 27 | 25 | 52 | 25 | 18 + 4 | 47 | 28 + 8 = 36 | 24 + 27 = 51 | 30 + 27 + 28 = 85 |
| Miisa & Marko | 2. | 17 | 23 | 40 | 22 | 21 | 25 | 19 | 24 + 3 = 27 | 19 | 46 | 24 | 30 + 4 | 58 | 22 + 7 = 29 | 27 + 28 = 55 | 28 + 30 + 27 = 85 |
| Jare & Saana | 3. | 21 | 24 | 45 | 21 | 23 | 27 |  27 | 24 + 6 = 30 | 27 | 57 | 26 | 24 + 6 | 56 | 24 + 8 = 32 | 27 + 28 = 55 | 29 + 29 + 27 = 85 |
| Niklas & Kia | 4. | 23 |  25 |  48 | 24 |  28 |  30 | 25 | 27 + 7 = 34 | 23 | 57 | 28 | 29 + 6 | 63 | 28 + 9 = 37 | — | — |
| Jukka & Katri | 5. | 11 | 23 | 34 | 23 |  10 | 25 |  27 | 17 + 5 = 22 | 24 | 46 | 26 | 21 + 5 | 52 | 18 + 6 = 24 |  |  |
| Sami & Ansku | 6. | 16 | 15 | 31 |  10 | 19 | 24 |  14 | 30 + 4 = 34 | 13 | 47 | 18 | 23 + 5 | 46 |  |  |  |
| Jesse & Claudia | 7. | 14 | 21 | 35 | 19 | 16 | 18 | 17 | 15 + 1 = 16 | 21 | 37 |  |  |  |  |  |  |
| Janina & Anssi | 8. | 14 | 24 | 38 | 22 | 15 | 24 | 20 |  |  |  |  |  |  |  |  |  |
| Shirly & Jani | 9. | 11 | 24 | 35 | 21 | 15 |  15 |  |  |  |  |  |  |  |  |  |  |
| Minna & Matti | 10. |  9 | 17 |  26 | 16 | 12 |  |  |  |  |  |  |  |  |  |  |  |
| Kristiina & Aleksi | 11. |  24 | 16 | 40 | 17 |  |  |  |  |  |  |  |  |  |  |  |  |
| Touko & Jutta | 12. | 17 |  14 | 31 |  |  |  |  |  |  |  |  |  |  |  |  |  |

↑  Seitsemännessä suorassa lähetyksessä parit esittivät oman tanssiesityksensä lisäksi yhteisnumerona maraton-haasteen, jossa parit tanssivat kyseisen lähetyksen elokuvateeman mukaisesti Saturday Night Feverin kappaleen ”Stayin’ Alive” tahtiin. Tuomaristo antoi pisteitä siten, että haasteesta parhaiten suoriutunut pari sai seitsemän lisäpistettä, toiseksi paras kuusi pistettä ja niin edelleen.
↑  Kymmenennessä suorassa lähetyksessä parit esittivät oman tanssiesityksensä lisäksi yhteisnumerona charleston-maratonin, jonka perusteella tuomariston oli tarkoitus antaa parhaalle parille kuusi lisäpistettä, toiseksi parhaalle viisi lisäpistettä ja niin edelleen. Tasaisen kilpailun vuoksi tuomaristo kuitenkin kieltäytyi antamasta millekään parille huonoimpia pisteitä, joten pisteytys aloitettiin 4 pisteestä.
↑  Yhdennessätoista suorassa lähetyksessä parit esittävät oman tanssiesityksensä lisäksi tanssin risteilyteemalla, jonka tuomaristo arvosteli asteikolla 1–10.
↑  Kahdennessatoista suorassa lähetyksessä parit esittivät tanssin, jota eivät olleet vielä esittäneet, sekä aiemmin esitetyn tanssin, jonka halusivat esittää aiempaa paremmin. Lähetyksen alussa Niklas & Kia ilmoittivat kilpailun keskeyttämisestä Niklaksen koronavirustartunnan vuoksi.
Tanssit

| Pari | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 12 | 13 | 13 | 13 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Virpi & Sami | wienervalssi | cha cha | paso doble | foxtrot | rumba | tango | jive | quickstep | tango | salsa | hidas valssi | samba | wienervalssi | dance fusion | jive | freestyle |  |
| Miisa & Marko | hidas valssi | jive | samba | foxtrot | rumba | wienervalssi | tango | cha cha | rumba | paso doble | quickstep | salsa | cha cha | dance fusion | paso doble | freestyle |  |
| Jare & Saana | tango | jive | rumba | quickstep | salsa | hidas valssi | cha cha | foxtrot | jive | wienervalssi | samba | paso doble | cha cha | dance fusion | salsa | freestyle |  |
| Niklas & Kia | jive | hidas valssi | cha cha | quickstep | tango | rumba | paso doble | wienervalssi | jive | samba | salsa |  |  |  |  |  |  |
| Jukka & Katri | cha cha | tango | jive | hidas valssi | paso doble | quickstep | salsa | rumba | paso doble | foxtrot | samba |  |  |  |  |  |  |
| Sami & Ansku | hidas valssi | jive | samba | tango | foxtrot | cha cha | wienervalssi | salsa | wienervalssi | quickstep |  |  |  |  |  |  |  |
| Jesse & Claudia | cha cha | quickstep | salsa | tango | hidas valssi | samba | rumba | foxtrot |  |  |  |  |  |  |  |  |  |
| Janina & Anssi | cha cha | tango | salsa | hidas valssi | foxtrot | jive |  |  |  |  |  |  |  |  |  |  |  |
| Shirly & Jani | jive | wienervalssi | cha cha | tango | samba |  |  |  |  |  |  |  |  |  |  |  |  |
| Minna & Matti | jive | quickstep | rumba | wienervalssi |  |  |  |  |  |  |  |  |  |  |  |  |  |
| Kristiina & Aleksi | tango | cha cha | paso doble |  |  |  |  |  |  |  |  |  |  |  |  |  |  |
| Touko & Jutta | tango | cha cha |  |  |  |  |  |  |  |  |  |  |  |  |  |  |  |
Koronaviruksen vaikutukset tuotantoon

Sunnuntaina 22. marraskuuta 2020 oli tarkoitus esittää kauden 13. jakso (kauden 12. livelähetys) ja samalla semifinaali, mutta se peruuntui tuotantoon kuuluneella työntekijällä todetun koronavirustartunnan vuoksi. Samalla ohjelmapaikalla esitettiin koostejakso ohjelman aiempien tuotantokausien tähtihetkistä. Jo aiemmin syksyn aikana, sunnuntaina 8.11. lähetyksen orkesteri korvattiin varotoimenpiteenä tartunnan vuoksi. Tuolloin kapellimestari Sami Pitkämöä tuurasi Mikko Mäkinen ja solisteja Maria Ylipää ja Mikael Saari.
Koronaviruksesta johtuvien varotoimenpiteiden vuoksi kauden kaksiosainen finaali kuvattiin ilman liveyleisöä. Finaalin alussa Niklas Hagman ilmoitti keskeyttävänsä kilpailun koronavirustartunnan takia.
Aiheesta muualla

Tanssii Tähtien Kanssa MTV Katsomo
Tanssii Tähtien Kanssa C More
Tanssii Tähtien Kanssa Instagram
Tanssii Tähtien Kanssa TikTok
Tanssii Tähtien Kanssa X
Tanssikupla MTV Katsomo
Tanssii tähtien kanssa
The Boppers

The Boppers esiintymässä Tukholmassa vuonna 2004.
The Boppers on ruotsalainen vuonna 1977 perustettu Rock`n`Roll/Doo wop -yhtye jonka musiikkityylissä soi myös Rockabilly. The Boppers aloitti autotallibändinä Tukholman esikaupunkialueilla ja on konsertoinut ja levyttänyt siitä lähtien. Heidän omalla autenttisella äänellään ja puhtailla harmonioilla on myyty yli 2 miljoonaa äänitettä ja tuhansia konsertteja Skandinaviassa, Euroopassa ja Japanissa. 1980-luvulla Suomessakin suosioita saanut The Boppers on yksi menestyneimmistä nykypäivän Doo wop -yhtyeistä.
Alkuperäisen kokoonpanon muodostivat Ingemar Wallén, Ville Wallén, Peter Jezewski, Michel Jezewski, Mats Lagerwall ja Lasse Westerberg.
Nykyiset jäsenet

Matte Lagerwall – laulu, kitara (1977 - )
Ingmar Wallén – laulu, kitara (1977 - )
Kenneth Björnlund – rummut
Surjo Benigh – kontrabasso (1994 - )
Gaffa Karlsson – piano, lapsteel (1999 - )
Jocke Svalberg – urut
Aiheesta muualla

Yhtyeen kotisivu (ruotsiksi)
Tero Mäntylä

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. huhtikuuta 1991 (ikä 33)
Syntymäpaikka: Seinäjoki, Suomi
Pelipaikka: laita- ja keskuspuolustaja
Seura
Seura: SJK
Pelinumero: 5
Junioriseurat
2008–2010: Portsmouth
Seurat
| Vuodet | Seura | O | (M) |
| 2007 | TP-Seinäjoki | 24 | (0) |
| 2008–2010 | Portsmouth | 0 | (0) |
| 2010–2011 | Inter | 33 | (0) |
| 2012–2014 | Ludogorets Razgrad | 27 | (0) |
| 2015–2017 | Aalesunds FK | 19 | (0) |
| 2017–2018 | FC Inter | 38 | (0) |
| 2019 | HIFK | 24 | (0) |
| 2019– | SJK | 5 | (0) |
Maajoukkue
| 2014 | Suomi | 2 | (0) |
 Seurajoukkueuran tilastot kattavat vain kansalliset sarjat, päivitetty 29. marraskuuta 2019.  Maajoukkueuran tilastot päivitetty 29. marraskuuta 2019.
Tero Mäntylä (s. 18. huhtikuuta 1991 Seinäjoki) on suomalainen jalkapalloilija, pelipaikaltaan laita- ja keskuspuolustaja. Hän edustaa Veikkausliigassa pelaavaa Seinäjoen Jalkapallokerhoa.
Ura > Seuraura

Mäntylä on TP-Seinäjoen kasvatti. Hän teki Portsmouthin kanssa kolmevuotisen sopimuksen helmikuussa 2008. Mäntylä oli mukana edustusjoukkueen harjoituksissa sekä pelasi seuran reservijoukkueessa kahdessa ottelussa Aston Villaa ja Stoke Cityä vastaan.
Mäntylän sopimus Portsmouthin kanssa päättyi keväällä 2010, ja muun muassa Örebro oli kiinnostunut hänestä. Elokuussa 2010 Mäntylä teki loppukauden mittaisen sopimuksen Veikkausliigassa pelaavan Turun Interin kanssa. Hän debytoi seurassa ja samalla Veikkausliigassa 8. elokuuta 2010 ottelussa KuPSia vastaan, kun hän pääsi vaihdosta kentälle Daniel Antúnezin tilalle. Lokakuussa hänet valittiin Veikkausliigan kuukauden tähdistökentälliseen. Marraskuussa 2010 seura käytti Mäntylän sopimuksessa olleen option.
Mäntylä teki 2,5 vuoden sopimuksen tammikuussa 2012 Bulgarian A PFG -liigassa pelaavan Ludogorets Razgradin kanssa. Hän saavutti seurassa sekä Bulgarian liigan että cupin mestaruuden kaudella 2011–2012.
Joulukuussa 2014 hän teki kolmen vuoden sopimuksen Aalesunds FK:n kanssa.
Elokuussa 2017 Mäntylä palasi pelaamaan Suomeen tehtyään sopimuksen turkulaisseura Interin kanssa. Helmikuussa 2019 hän siirtyi yksivuotisella sopimuksella HIFK:n riveihin.
Marraskuussa 2019 Mäntylä teki sopimuksen Veikkausliigassa pelaavan SJK:n kanssa. Sopimus kattaa kaudet 2020 ja 2021.
Ura > Maajoukkueura

Mäntylä on edustanut Suomen nuorisomaajoukkueita. Hänellä on kokemusta poikien maaotteluista sekä alle 19-vuotiaiden maajoukkueesta. Suomen miesten maajoukkueessa Mäntylä on pelannut kaksi maaottelua, joista ensimmäinen oli ystävyysottelu Tšekkiä vastaan toukokuussa 2014.
The Poet

| The Poet Olli Ahvenlahti |
| --- | --- | --- |

Studioalbumin tiedot
 Äänitetty : maaliskuu 1976, Marcus Music, Tukholma
 Julkaistu: heinäkuu 1976
 Tuottaja(t): George Wadenius
 Tyylilaji: jazz, fuusiojazz
 Kesto: 38.49
 Levymerkki: Love Records (LRLP 168)
Olli Ahvenlahden muut julkaisut
| Bandstand 1975 | The Poet 1976 | Based On a Novel 1981 |
The Poet on Olli Ahvenlahden studioalbumi vuodelta 1976.
Kappaleet

Kaikki kappaleet säveltänyt Olli Ahvenlahti.
Kappaleet > A-puoli

The Poet – 6.30
Sunday’s Stuff – 6.59
Aura – 6.21
Kappaleet > B-puoli

Sambatown (Rock Ridge) – 7.15
A Day at the Zoo – 6.19
Grandma’s Rocking Chair – 5.25
Kokoonpano

Pekka Pohjola – basso
Olli Ahvenlahti – piano, sähköpiano, urut, syntetisaattori
Esko Rosnell – rummut, lyömäsoittimet
Markku Johansson – trumpetti, flyygelitorvi
Bertil Strandberg – pasuuna
Eero Koivistoinen – tenorisaksofoni
Pekka Pöyry – sopraanosaksofoni
George Wadenius – lyömäsoittimet
Tommy Körberg – lyömäsoittimet
Arvostelut

Allmusic:
Trouble (Neon Junglen kappale)

| ”Trouble” Neon Jungle |
| --- | --- | --- |

Singlen tiedot
 Äänitetty : 2013
 Julkaistu: 30. elokuuta 2013
 Formaatti: CD Single, Digitaalinen lataus
 Tuottaja(t): CocknBullKid, Fear of Tigers
 Tyylilaji: dancepop, electro house, pop rap
 Kesto: 02.32
 Levy-yhtiö: RCA
Neon Junglen muut singlet
|   | ”Trouble” 2013 | ”Braveheart” 2014 |
Trouble on brittiläisen tyttöbändi Neon Junglen kappale, jonka RCA Records julkaisi heidän debyyttialbuminsa ensimmäisenä singlenä. Kappaleen ovat tuottaneet CocknBullKid ja Benjamin Berry. "Trouble" julkaistiin 30. elokuuta 2013 ja se debytoi Britannian singlelistan 12. sijalla viikkoa myöhemmin.
Käännös suomeksi
Thomas Haden Church

| Thomas Haden Church |
| --- | --- |
 Thomas Haden Church Don McKay -elokuvan ensi-illassa 2009.
Henkilötiedot
Syntynyt: 17. kesäkuuta 1960 (ikä 64) Yolon piirikunta, Kalifornia, Yhdysvallat
Näyttelijä
Aktiivisena:  1990–
Palkinnot
 Parhaan miessivuosan Emmy-palkinto 
Aiheesta muualla
IMDb 
Elonet
Thomas Haden Church (s. 17. kesäkuuta 1960 Yolon piirikunta, Kalifornia) on yhdysvaltalainen näyttelijä. Hänen läpimurtoroolinsa oli vuonna 1993 elokuvassa Tombstone. Vuosina 1990–1995 hän näytteli yhtä pääosista televisiosarjassa Wings. Tunnetuksi hän tuli elokuvasta Sideways, josta oli ehdolla Oscar-palkinnon saajaksi. Hänellä oli myös rooli Hiekkamiehenä elokuvissa Spider-Man 3 – Hämähäkkimies 3 ja Spider-Man: No Way Home.
Nuoruus

Thomas Richard McMillen syntyi Yolossa, Kaliforniassa, mutta vietti nuoruutensa Laredossa, Texasissa. Teini-iässä hän käytti isäpuolensa sukunimeä Quesada. Hän vaihtoi myöhemmin sukunimensä Haden Churchiksi.
Valmistuttuaan lukiosta hän suoritti radio- televisio- ja elokuva-alan tutkinnon Pohjois-Texasin yliopistossa, Dentonissa. Hän toimi joitakin vuosia DJ:nä paikallisella radioasemalla. 1980-luvulla hän sai joitakin sivurooleja televisiosarjoista, kuten 21 Jump Street ja Booker.
Elokuvaura

Haden Churchin ensimmäinen elokuvarooli oli lännenelokuvassa Tombstone (1993). Tunnetuksi Haden Church tuli, kun hän näytteli pääosaa sarjassa Wings 1990–1995. Hän jätti sarjan esiintyäkseen omassa tilannekomediasarjassaan Ned and Stacey (1995–1997), jota esitettiin vain pari tuotantokauden ajan. Tämän jälkeen hän vetäytyi valkokankailta ja keskittyi viettämään enemmän aikaa perheensä kanssa. Hän oli hankkinut vuonna 1998 karjatilan San Antonion liepeiltä Texasista. Muutaman vuoden Haden Church vietti hiljaiseloa karjatilallaan. Hän kuitenkin kirjoitti elokuvakäsikirjoitusta. Kirjoitusprojektin tuloksena syntyi käsikirjoitus road movieen Rolling Kansas, joka julkaistiin 2003. Hän toimi elokuvassa myös ohjaajana.
Haden Church teki paluun 2003 elokuvassa Sideways, joka sai ensi-iltansa seuraavana vuonna. Hän oli ehdolla elokuvasta sivuosa-Oscarin saajaksi. Vuonna 2006 hän esiintyi minisarjassa Broken Trail ja sai seuraavana vuonna roolisuorituksestaan parhaan sivuosan Emmy-palkinnon. Viime vuosien tunnetuin roolisuoritus hänellä on ollut Hiekkamiehenä Sam Raimin vuoden 2007 elokuvassa Spider-Man 3 – Hämähäkkimies 3. Vuonna 2009 Haden Church näytteli Eddie Murphyn kanssa pääosia elokuvassa Imagine That. Samana vuonna hänellä oli pääosa myös elokuvassa Don McKay.
Vuonna 2012 Haden Church on mukana muutamissa merkittävissä elokuvissa. Ensimmäisenä julkaistiin maaliskuussa Andrew Stantonin ohjaama toimintaelokuva John Carter, jossa Haden Church näytteli yhtä sivuosista. Huhtikuussa 2012 ensi-iltansa sai Koti eläintarhassa, jossa Haden Churchilla on sivuosa. Syyskuussa 2012 ilmestyi William Friedkinin ohjaama elokuva Killer Joe, jossa Haden Churchilla on keskeinen rooli.
Perhe

Haden Church avioitui puolisonsa Mian kanssa 2007. He olivat sitä ennen seurustelleet jo viiden vuoden ajan. Pariskunnalla on vuonna 2004 syntynyt tytär.
Thomas Grégoire

| Thomas Grégoire> Henkilötiedot |
| --- | --- |
Syntynyt: 15. heinäkuuta 1998 (ikä 26) Sherbrooke, QC, Kanada
Kansalaisuus:   Kanada
Jääkiekkoilija
Lempinimi:  Tom, Gregs, Tomppa
Pelipaikka:  puolustaja
Maila:  oikea
Pituus:  180 cm
Paino:  77 kg
Seura
Seura:  EHC Kloten
Sarja:  National League
Pelinumero:  2
Pelaajaura
Pääsarjaura:  2021–
Aik. seurat:  San Jose Barracuda (AHL) Lukko (SML) Rögle BK (SHL) Fribourg-Gottéron (NL)
Thomas Grégoire (s. 15. heinäkuuta 1998 Sherbrooke, Quebec, Kanada) on kanadalainen jääkiekkopuolustaja, joka pelaa Sveitsin pääsarjassa National League-joukue EHC Klotenissa. Hän laukoo oikealta.
Ura > Maajoukkueura

Grégoire edusti Canada Redin joukkuetta World U-17 Hockey Challengessa marraskuussa 2014. Hän edusti myös Kanadan A-maajoukkuetta Spengler Cupissa vuonna 2022, jolloin Grégoire oli kolmella syöttöpisteellään joukkueen paras syöttäjä ja hän jakoi sisäisen pistepörssin voiton Brett Connollyn kanssa.
Muuta

Grégoiren isoveli Jérémy pelaa hyökkääjänä Tampereen Ilveksen SM-liigajoukkueessa. Hänellä on Montreal Canadiensin NHL-varaus vuodelta 2013. Veljesten isä Jean-François Grégoire pelasi omalla urallaan hyökkääjänä pääasiassa Pohjois-Amerikan alemmissa liigoissa, mutta parhaimmillaan AHL-tasolla. Hän toimii nykyään QMJHL-joukkue Baie-Comeau Drakkarin päävalmentajana ja General Managerina. Jean-François'in isä ja veljesten isoisä Jacques Grégoire valmensi QMJHL:ssä Shawinigan Cataractesia vuosina 1985–1989.
Tarjoustalo

| Tarjoustalo Oy |
| --- | --- |

Tunnuslause:  Laatutavaraa halvemmalla
Yritysmuoto:  osakeyhtiö
Perustettu:  1980
Perustaja:  Arja ja Kari Hautanen
Kotipaikka:  Hyvinkää, Suomi
Toiminta-alue:  Suomi
Toimiala:  päivittäistavarakauppa
Omistaja:  Nordic Capital
Kotisivu:  Tarjoustalo (arkistoitu)
Huomioitavaa:  Sulautunut osaksi Tokmannia.
Infobox OKVirheellinen NIMI-arvo: 
Tarjoustalo oli suomalainen halpakauppaketju, joka on nykyisin osa Tokmannia. Sen perustivat Arja Hautanen ja Kari Hautanen vuonna 1980. Ketjun mottona oli ”laatutavaraa halvemmalla”.
Vuonna 2005 Tarjoustalo sulautettiin osaksi Tokmannia. Vuoteen 2015 mennessä kaikki Tarjoustalot olivat muuttuneet Tokmanneiksi.
Historia

Tarjoustalon perusti Kari Hautanen yhdessä vaimonsa Arja Hautasen kanssa vuonna 1980 Hyvinkäälle. Ensimmäinen Tarjoustalo-ketjun myymälä avattiin samana vuonna 12. toukokuuta Hyvinkään Hämeenkadulle. Myöhemmin Tarjoustalo-ketju laajentui tasaisesti aluksi eteläisen Suomen ja sittemmin Varsinais-Suomen alueelle. 1990-luvun alun lamaan mennessä se oli noussut Suomen 500 suurimman yrityksen joukkoon. Vuonna 1992 Talouselämä-lehti teki näistä yrityksistä taseanalyysin. Tarjoustalo sai ainoana yrityksenä täydet pisteet. Suhdanteiden parannuttua Tarjoustalo säilytti hyvän sijoituksensa, mutta täysiin pisteisiin pääsivät sittemmin myös monet muut menestyvät suomalaiset yritykset.
Vuonna 2003 Eliisa ja Seppo Saastamoisen omistamat Maxi-Makasiinit ja Maxi kodintukut yhdistyivät Tarjoustalon kanssa. Fuusioituneen yrityksen nimeksi tuli Tarjousmaxi, josta Saatamoiset omistivat puolet ja Hautaset puolet.
Tokmanni osti Tarjousmaxin vuosien 2005 ja 2006 vaihteessa. Tokmanniin sulautui tällöin myös monia muita halpakauppoja, jotka olivat tehneet jo aiemmin yhteistyötä Pick-Import Oy Ltd:n kautta. Kaikki nykyisen Tokmanni-konsernin halpakaupat siirtyvät Tokmanni-nimen alle vuoden 2015 loppuun mennessä. Tarjoustalon nimi poistui, vaikka vielä vuonna 2013 Tarjoustalo oli Markkinointi & Mainonta -lehden Taloustutkimuksella teettämän mielipidetutkimuksen mukaan Suomen arvostetuin halpakauppabrändi. Pääomasijoitusyhtiö Nordic Capital omistaa yli 95 % Tokmannin osakkeista.
Myymälät

Tarjoustalolla oli 20 myymälää pääosin Uudellamaalla (lisäksi neljä Kanta-Hämeessä). Ne sijaitsivat Espoossa (Espoontori, Mankkaa, Kauppakeskus Liila), Helsingissä (Arabia, Itäkeskus, Kaisaniemi, Malmi), Hyvinkäällä,  Hämeenlinnassa, Järvenpäässä, Kaarinassa,  Karjaalla, Keravalla, Klaukkalassa, Maskussa, Riihimäellä, Turengissa, Tuusulassa ja Vantaalla (Hakunila, Isomyyri, Petikko, Porttipuisto, Tammisto, Tikkurila).